Document ID: 31998R1307

KOMISSION ASETUS (EY) N:o 1307/98,
annettu 24 päivänä kesäkuuta 1998,
interventioelinten suorittamasta paddy- eli raakariisin haltuunotosta ja sovellettavien korjausmäärien sekä hinnankorotusten ja -alennusten vahvistamisesta annetusta asetuksesta (EY) N:o 708/98 poikkeamisesta toimituksen määräajan osalta markkinointivuonna 1997/1998
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95 (1), sellaisena kuin se on muutettuna asetuksella (EY) N:o 192/98 (2), ja erityisesti sen 8 artiklan b alakohdan kolmannen luetelmakohdan,
sekä katsoo, että
asetuksen (EY) N:o 708/98 (3) 6 artiklan 1 kohdassa säädetään, että paddy- eli raakariisi on toimitettava interventioelimelle viimeistään tarjouksen vastaanottokuukautta seuraavan toisen kuukauden lopussa, mutta kuitenkin viimeistään kuluvan markkinointivuoden 31 päivänä elokuuta,
vuoden 1998 huhtikuun alusta lähtien interventioon tarjotut paddy- eli raakariisin määrät ovat erittäin huomattavat; eräissä jäsenvaltioissa on haltuunottoon ja varastointiin liittyviä vaikeuksia; näissä olosuhteissa edellä mainittu toimitukselle asetettu määräaika on liian lyhyt; näin ollen on tarpeen säätää kuluvan markkinointivuoden osalta pidemmästä toimituksen määräajasta, joka päättyy kuluvan markkinointivuoden viimeisenä päivänä, sekä poiketa edellä mainitusta säännöksestä kyseisen markkinointivuoden osalta, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 708/98 6 artiklan 1 kohdassa säädetään, markkinointivuonna 1997/1998 paddy- eli raakariisi on toimitettava viimeistään kuluvan markkinointivuoden 31 päivänä elokuuta. Jos erä toimitetaan useassa osassa, erän viimeinen osa on toimitettava tämän kohdan mukaisesti.
2 artikla
Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä kesäkuuta 1998.

Labels: 0
3
17
15